**Zmluva o vykonávaní úloh v oblasti ochrany pred požiarmi, bezpečnosti a ochrany zdravia pri práci a civilnej ochrany**

uzatvorená podľa § 269 ods. 2 Obchodného zákonníka v znení neskorších predpisov

**Čl. I**

**Zmluvné strany**

**Objednávateľ:** **Všeobecná zdravotná poisťovňa, a.s.**

Sídlo: Panónska cesta 2, 851 04 Bratislava – mestská časť Petržalka

Zapísaný v Obchodnom registri Okresného súdu Bratislava I, oddiel: Sa, vložka č. 3602/B

Zastúpený: Ing. Richard Strapko, predseda predstavenstva

 Ing. Ľubomír Kováčik, člen predstavenstva

IČO: 35 937 874

DIČ: 2022027040

IČ DPH: SK2022027040

Bankové spojenie: Štátna pokladnica

IBAN: SK47 8180 0000 0070 0018 2424

Osoba oprávnená rokovať vo veciach zmluvy: Ing. Igor Chachaľák, igor.chachalak@vszp.sk

Osoba zodpovedná za vecné plnenie:

Mgr. Roman Mešťan, roman.mestan@vszp.sk, 0910 864 240

 *(ďalej len „objednávateľ“)*

a

**Poskytovateľ: ................................**

Sídlo: ............................................

Zapísaný v Obchodnom registri Okresného súdu ................, odd. ............, vložka č. ............

*(príp. v Živnostenskom registri Okresného úradu v ....................pod č...................)*

Zastúpený: .........................................

IČO: ............................

DIČ: .............................

IČ DPH: ................................

Bankové spojenie: ....................................

IBAN: ............................................

Osoba oprávnená rokovať vo veciach zmluvy: *(meno, priezvisko, e-mail)*

Osoba zodpovedná za vecné plnenie: *(meno, priezvisko, e-mail, tel. číslo)*

*(ďalej len „poskytovateľ“)*

*(objednávateľ a poskytovateľ spolu ďalej len ako „zmluvné strany“)*

uzatvárajú túto Zmluvu o vykonávaní úloh v oblasti ochrany pred požiarmi, bezpečnosti a ochrany zdravia pri práci a civilnej ochrany (ďalej len „zmluva“) ako výsledok verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet zmluvy**

1. Poskytovateľ sa zaväzuje vykonávať pre objednávateľa činnosti, spojené so zabezpečením ochrany pred požiarmi (ďalej len „OPP“), bezpečnosti a ochrany zdravia pri práci (ďalej len „BOZP“) a civilnej ochrany (ďalej len „CO“) v súlade s ustanoveniami príslušných všeobecne záväzných právnych predpisov, vrátane spracovania, vedenia a aktualizácie súvisiacej dokumentácie, v rozsahu:
2. **Činnosti na úseku OPP:**
	1. vykonanie a dodanie vstupného auditu formou auditovej správy s cieľom zistenia a popísania aktuálneho stavu na úseku ochrany pred požiarmi na pracoviskách objednávateľa, vrátane návrhov na zosúladenie s platnou legislatívou v prípade nesúladu, a to v termíne do 45 dní odo dňa nadobudnutia účinnosti zmluvy,
	2. vykonávanie činnosti technika, resp. špecialistu požiarnej ochrany v súlade
	s § 9 zákona č. 314/2001 Z. z. o ochrane pred požiarmi v znení neskorších predpisov (ďalej len „zákon č. 314/2001 Z. z.“), ako aj ďalších súvisiacich právnych predpisov,
	3. vykonávanie pravidelnej kontroly požiarnotechnických zariadení podľa § 13 ods. 1 vyhlášky MV SR č. 121/2002 Z. z. o požiarnej prevencii v znení neskorších predpisov (ďalej len „vyhláška MV SR č. 121/2002 Z. z.“), v súlade s vyhláškou MV SR
	č. 719/2002 Z. z., ktorou sa ustanovujú vlastnosti, podmienky prevádzkovania a zabezpečenie pravidelnej kontroly prenosných hasiacich prístrojov a pojazdných hasiacich prístrojov, a vykonávanie tlakových skúšok tlakových nádob prenosných hasiacich prístrojov, vykonávanie pravidelnej kontroly požiarnych vodovodov v súlade s vyhláškou MV SR č. 699/2004 Z. z. o zabezpečení stavieb vodou na hasenie požiarov v znení neskorších predpisov vrátane tlakových skúšok požiarnych hadíc, vykonávanie pravidelnej kontroly, preventívnej údržby a prehliadky požiarnych uzáverov v súlade s vyhláškou MV SR č. 478/2008 Z. z. o vlastnostiach, konkrétnych podmienkach prevádzkovania a zabezpečenia pravidelnej kontroly požiarneho uzáveru, na zariadeniach objednávateľa, špecifikovaných v prílohách č. 2a, 3a, 4a, 5a zmluvy,
	4. spracovanie evidencie všetkých požiarnotechnických zariadení (s minimálne požadovaným rozsahom údajov - názov výrobcu, typ, výrobné číslo, rok výroby, umiestnenie hasiaceho prístroja, ev. číslo a umiestnenie požiarneho vodovodu, názov výrobcu, typ, výrobné číslo požiarneho uzáveru – požiarnych dverí, požiarnych klapiek) s uvedením posledného termínu vykonania kontroly a tlakovej skúšky hasiacich prístrojov a požiarnych vodovodov a s uvedením posledného termínu vykonania preventívnej údržby a prehliadky požiarnych uzáverov v termíne do 45 dní odo dňa nadobudnutia účinnosti zmluvy,
	5. vedenie evidencie všetkých požiarnotechnických zariadení objednávateľa aj s termínmi posledných kontrol, tlakových skúšok a preventívnej prehliadky alebo údržby vrátane záznamov z kontrol hasiacich prístrojov a požiarnych vodovodov, do ktorej má objednávateľ zabezpečený online prístup cez webovú aplikáciu poskytovateľa, špecifikovanú v písm. D. tohto článku zmluvy, alebo je mu poskytovateľom pravidelne mesačne elektronicky zasielaná, vrátane predkladania písomných dokumentov z realizácie kontrol, tlakových skúšok a preventívnej prehliadky alebo údržby objednávateľovi v súlade s platnými všeobecne záväznými právnymi predpismi,
	6. vykonávanie preventívnych protipožiarnych prehliadok podľa §14 vyhlášky MV SR
	č. 121/2002 Z. z.,
	7. dodržiavanie zásad pri zriaďovaní ohlasovne požiarov podľa §15 vyhlášky MV SR č. 121/2002 Z. z.,
	8. vykonávanie odbornej prípravy protipožiarnych hliadok raz za 12 mesiacov, školení o ochrane pred požiarmi novoprijatých zamestnancov najneskôr do 3 pracovných dní po oznámení poskytovateľovi, vedúcich zamestnancov a zamestnancov dištančnou formou a  prezenčnou formou školenie osôb, ktoré sa s vedomím objednávateľa zdržujú na jeho pracoviskách podľa § 20 až 23 vyhlášky MV SR č. 121/2002 Z. z., vykonávanie školení pre osoby zabezpečujúce ochranu pred požiarmi v mimopracovnom čase podľa § 11 vyhlášky MV SR č. 121/2002 Z. z. na jednotlivých pracoviskách podľa požiadaviek a harmonogramu objednávateľa,
	9. vypracovanie, vedenie a aktualizácia predpísanej dokumentácie o ochrane pred požiarmi podľa § 24, 25, 26, 27, 28, 30 vyhlášky MV SR č. 121/2002 Z. z., najneskôr do 5 pracovných dní po oznámení poskytovateľovi,
	10. vykonávanie pravidelných kontrol projektov požiarnej bezpečnosti stavby (prvý raz v rámci vstupného auditu OPP a následne ročne) na budovách vo vlastníctve, ako aj budov a nebytových priestorov v nájme objednávateľa, uvedených v prílohe č. 1 - Zoznam pracovísk VšZP pre výkon OPP, BOZP a CO; v prípade zistenia nesúladu skutočného vyhotovenia stavby vo vlastníctve objednávateľa s projektami požiarnej bezpečnosti stavieb, resp. potreby realizácie akýchkoľvek zmien účelu užívania stavieb alebo ich časti vypracovanie dodatku - zmeny projektu v nadväznosti na už pripravované, alebo realizované zmeny v predmetnej stavbe (časti stavby) vo vlastníctve objednávateľa; v prípade zistenia nedostatkov v požiarnej bezpečnosti stavieb vo vlastníctve objednávateľa alebo stavieb a nebytových priestorov v nájme objednávateľa bezodkladné zabezpečenie odstránenia nedostatkov v nevyhnutnom rozsahu v súčinnosti s objednávateľom.

Vstupný audit projektov požiarnej bezpečnosti stavby je poskytovateľ povinný vykonať do 45 dní odo dňa nadobudnutia účinnosti zmluvy, zistené zmeny zo vstupného auditu je povinný zapracovať do projektov požiarnej bezpečnosti stavby vo vlastníctve objednávateľa do 180 dní od nadobudnutia účinnosti zmluvy; zmeny zistené oprávnenou osobou alebo ohlásené objednávateľom je poskytovateľ povinný  zapracovať do projektovej dokumentácie  - projektu požiarnej bezpečnosti stavby do 90 dní odo dňa nadobudnutia účinnosti zmluvy,

* 1. vedenie záznamov technika požiarnej ochrany o činnosti technika požiarnej ochrany v Požiarnej knihe podľa § 29 vyhlášky MV SR č. 121/2002 Z. z.,
	2. organizovanie a vyhodnocovanie cvičných požiarnych poplachov,
	3. predloženie dokumentácie ochrany pred požiarmi v zmysle § 31 vyhlášky MV SR č. 121/2002 Z. z. objednávateľovi na schválenie,
	4. účasť na kontrole štátneho požiarneho dozoru a plnenie opatrení orgánov, vykonávajúcich štátny požiarny dozor, v stanovených lehotách.
1. **Činnosti na úseku BOZP:**
	1. vykonanie a dodanie vstupného auditu formou auditovej správy s cieľom zistenia a popísania aktuálneho stavu na úseku bezpečnosti a ochrany zdravia pri práci na pracoviskách objednávateľa, vrátane návrhov na zosúladenie s platnou legislatívou v prípade nesúladu, a to v termíne do 45 dní odo dňa nadobudnutia účinnosti zmluvy (vrátane zistenia stavu periodických školení zamestnancov objednávateľa),
	2. vykonávanie činnosti bezpečnostného technika, resp. autorizovaného bezpečnostného technika v súlade s § 23 a § 24 zákona č. 124/2006 Z. z. o bezpečnosti a ochrane zdravia pri práci v znení neskorších predpisov (ďalej len „zákon č. 124/2006 Z. z.“) a ďalšími súvisiacimi právnymi predpismi,
	3. zabezpečovanie bezpečnostnotechnickej služby (ďalej len „BTS“) podľa § 22 zákona č. 124/2006 Z. z.,
	4. zabezpečovanie činnosti na úseku bezpečnosti a ochrany zdravia pri práci v súlade s ustanoveniami § 146 zákona č. 311/2001 Z. z. Zákonníka práce v znení neskorších predpisov,
	5. plnenie ustanovenia § 17 zákona č. 124/2006 Z. z., týkajúce sa evidencie a registrácie pracovných úrazov a hlásenia nebezpečných udalostí, pričom objednávateľ požaduje osobnú prítomnosť zástupcu poskytovateľa na mieste vzniku pracovného úrazu do 4 hodín po oznámení pracovného úrazu poskytovateľovi,
	6. oboznámenie novoprijatých zamestnancov, vedúcich zamestnancov objednávateľa v súlade s platnými právnymi predpismi na jednotlivých pracoviskách objednávateľa podľa § 7 zákona č. 124/2006 Z. z., pričom objednávateľ žiada plnenie podľa tohto bodu najneskôr do troch pracovných dní po oznámení poskytovateľovi, prednostne dištančnou formou (e-learning),
	7. vykonávanie školení vodičov referentských vozidiel v súlade s § 39 ods. 1 zákona č. 311/2001 Z. z. Zákonníka práce v znení neskorších predpisov, prednostne dištančnou formou (e-learning),
	8. spolupráca s objednávateľom pri plnení všeobecných úloh zamestnávateľa podľa § 6 zákona č. 124/2006 Z. z.,
	9. vedenie dokumentácie bezpečnosti a ochrany zdravia pri práci v súlade s príslušnými právnymi predpismi,
	10. spracovanie metodiky na posudzovanie rizika, spracovanie písomného dokumentu o posúdení rizika,
	11. poskytovanie poradenských služieb v oblasti odborných, metodických, organizačných, kontrolných, koordinačných, vzdelávacích úloh a iných úloh pri zaisťovaní bezpečnosti a ochrany zdravia pri práci, najmä z hľadiska primeranosti pracovných priestorov a stavieb, pracovných procesov a pracovných postupov, pracovných prostriedkov a iných technických zariadení, pracovného prostredia a ich technického a organizačného zabezpečenia podľa § 22 zákona č. 124/2006 Z. z.,
	12. plnenie kontrolných úloh a činností BTS podľa § 9 zákona č. 124/2006 Z. z., okrem úloh uvedených v § 9 ods.1 písm. b) a c) zákona č. 124/2006 Z. z,
	13. v súlade s § 14 ods. 1 písm. d) zákona č. 124/2006 Z. z. overovanie plnenia požiadaviek bezpečnosti technických zariadení a spolupráca pri evidencii o prehliadkach a skúškach technických zariadení a pracovných prostriedkov,
	14. účasť na kontrolách Inšpektorátu práce a plnenie uložených opatrení v stanovených lehotách.
2. **Činnosti na úseku CO:**
3. vykonanie a dodanie a dodanie vstupného auditu formou auditovej správy s cieľom zistenia a popísania aktuálneho stavu na úseku civilnej ochrany na pracoviskách objednávateľa, vrátane návrhov na zosúladenie s platnou legislatívou v prípade nesúladu, a to v termíne do 45 dní odo dňa nadobudnutia účinnosti zmluvy,
4. vykonávanie činností odborne spôsobilej osoby na úseku CO v súlade s ustanoveniami zákona č. 42/1994 Z. z. o civilnej ochrane obyvateľstva v znení neskorších predpisov (ďalej len „zákon č. 42/1994 Z. z.“), ako aj ďalších súvisiacich právnych predpisov v oblasti CO,
5. spracovanie, vedenie dokumentácie o CO objektu podľa príslušných ustanovení zákona č. 42/1994 Z. z., v rozsahu určenom príslušným okresným úradom resp. krajským úradom a v zmysle ustanovení príslušných právnych predpisov a jej aktualizácia,
6. zabezpečovanie odbornej prípravy štábu a jednotiek CO, vytvorených pre potrebu objektu v súlade s vyhláškou MV SR č. 523/2006 Z. z. o podrobnostiach na zabezpečenie záchranných prác a organizovania jednotiek CO v znení neskorších predpisov prednostne dištančnou formou (e-learning), vrátane organizovania a vyhodnocovania cvičení CO,
7. zastupovanie pred orgánmi štátnej správy a samosprávy v oblasti CO a plnenie opatrení orgánov vykonávajúcich kontrolu na úseku CO,
8. organizácia činností pri vzniku mimoriadnych udalostí, pri evakuácii zamestnancov a  osôb prevzatých do starostlivosti
9. **Spracovanie, vedenie a aktualizácia dokumentácie a záznamov o plánovaných a zrealizovaných úkonoch, zabezpečenie prístupu k nim:**
	1. poskytovateľ sa zaväzuje viesť priebežnú evidenciu všetkých činností, vyplývajúcich z príslušných platných všeobecne záväzných právnych predpisov a tejto zmluvy v oblasti ochrany pred požiarmi, bezpečnosti a ochrany zdravia pri práci a civilnej ochrany,
	2. poskytovateľ sa zaväzuje spracovávať, viesť a aktualizovať súvisiacu dokumentáciu k predmetu zmluvy podľa písm. A., B. a C. tohto článku zmluvy, viesť príslušné záznamy a evidencie o termínoch plánovaných a zrealizovaných úkonov, školeniach, prehliadkach, kontrolách a revíziách a navrhovaných opatreniach, v samostatných evidenciách za príslušný kalendárny mesiac,
	3. poskytovateľ sa zaväzuje zabezpečiť objednávateľovi online prístup do evidencie a dokumentácie, vedenej podľa písm. a) a b) tohto ustanovenia zmluvy prostredníctvom webovej aplikácie poskytovateľa - „Portál“, sprístupnenej online pre určený počet zamestnancov objednávateľa, a na základe písomnej požiadavky objednávateľa aj tretím osobám – zmluvným partnerom objednávateľa v oblasti poskytovania ďalších služieb, súvisiacich s prevádzkou objektov objednávateľa a ich zariadení; poskytovateľ je povinný umožniť integráciu dát Portálu s inými systémami, technická špecifikácia a požiadavky objednávateľa na Portál sú uvedené v Prílohe č. 6 tejto zmluvy – Portál,
	4. poskytovateľ sa zaväzuje v písomnej podobe objednávateľovi priebežne predkladať všetky dokumenty z realizovaných úkonov v rámci plnenia predmetu zmluvy (napr. potvrdenia o vykonaní opravy a plnenia PHP – tlakové skúšky, záznamy z kontrol PHP, kontrol a tlakových skúšok zariadení na dodávku vody - hydranty a hadice, doklady o pracovných úrazoch, správy zo vstupných auditov, dokumentáciu civilnej ochrany a pod.)

(ďalej len „predmet zmluvy“).

1. Objednávateľ sa zaväzuje za riadne plnenie predmetu zmluvy uhrádzať poskytovateľovi dohodnutú cenu podľa čl. III tejto zmluvy a poskytnúť poskytovateľovi nevyhnutnú súčinnosť pri plnení predmetu tejto zmluvy.
2. Miestom plnenia predmetu zmluvy sú všetky pracoviská objednávateľa, uvedené v prílohe č. 1 tejto zmluvy – Zoznam pracovísk VšZP pre výkon OPP, BOZP a CO.

**Čl. III**

**Cena a platobné podmienky**

1. Zmluvné strany sa dohodli na celkovej cene za plnenie predmetu tejto zmluvy v súlade so zákonom č. 18/1996 Z. z. o cenách v znení neskorších predpisov nasledovne:

Cena bez DPH ............................... eur

Sadzba DPH ...... %

Cena vrátane DPH .............................. eur (slovom ............................. eur).

V prípade, že poskytovateľ nie je platiteľom DPH, uvedie len cenu celkom, t. j. Cena vrátane DPH a informáciu, že nie je platiteľom DPH.

Podrobná cenová špecifikácia predmetu zmluvy je uvedená v prílohe č. 1, 2b, 3b, 4b a 5b zmluvy.

1. DPH bude poskytovateľ účtovať vo výške v zmysle platných všeobecne záväzných právnych predpisov. V prípade zmeny sadzby DPH sa nevyžaduje úprava formou dodatku k tejto zmluve, ale poskytovateľ bude automaticky účtovať výšku sadzby DPH platnú v čase poskytnutia zdaniteľného plnenia.
2. Dohodnutá zmluvná cena je konečná a je zhodná s cenou ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahŕňa všetky náklady poskytovateľa na plnenie predmetu zmluvy v súlade s touto zmluvou.
3. Objednávateľ sa zaväzuje uhrádzať dohodnutú cenu podľa bodu 1 tohto článku zmluvy mesačne na základe faktúry, vystavenej poskytovateľom najneskôr do piateho pracovného dňa mesiaca, nasledujúceho po dni plnenia predmetu zmluvy v súlade s ustanoveniami príslušných všeobecne záväzných právnych predpisov a touto zmluvou, ktorej neoddeliteľnou súčasťou budú „Potvrdenia o vykonaní úloh v oblasti OPP, BOZP a CO“, vyhotovené v rozsahu podľa čl. IV bod 6 zmluvy, podpísané kontaktnou osobou objednávateľa za jednotlivé pracoviská a zástupcom poskytovateľa, ktorý plnenie v konkrétnom objekte objednávateľa vykonal.
4. V prípade, že faktúra poskytovateľa nebude vyhotovená v súlade s bodom 4 tohto článku zmluvy, objednávateľ je oprávnený vrátiť poskytovateľovi faktúru v lehote splatnosti na opravu, pričom prestane plynúť lehota splatnosti faktúry a nová lehota začne plynúť dňom preukázateľného doručenia opravenej faktúry objednávateľovi.
5. Lehota splatnosti faktúr je 30 dní odo dňa ich preukázateľného doručenia objednávateľovi.
6. Objednávateľ je v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov povinný prijať a spracúvať zaručené elektronické faktúry.

**Čl. IV**

**Práva a povinnosti zmluvných strán**

1. Poskytovateľ sa zaväzuje vykonávať predmet zmluvy vo vlastnom mene a na vlastnú zodpovednosť, za podmienok dohodnutých v tejto zmluve, riadne a včas. Poskytovateľ je povinný realizovať plnenie predmetu zmluvy v súlade s ustanoveniami príslušných všeobecne záväzných právnych predpisov v oblasti OPP, BOZP a CO.
2. Poskytovateľ vo vzťahu k osobám, ktoré realizujú plnenie predmetu zmluvy, zodpovedá v plnom rozsahu za dodržiavanie všeobecne záväzných právnych predpisov na úseku bezpečnosti a ochrany zdravia pri práci.
3. Poskytovateľ nie je v omeškaní s plnením predmetu zmluvy, pokiaľ plnenie nie je možné v dohodnutom termíne preukázateľne v dôsledku vyššej moci alebo z dôvodu neposkytnutia nevyhnutnej súčinnosti zo strany objednávateľa.
4. V prípade zmeny, týkajúcej sa miesta plnenia podľa prílohy č. 1 tejto zmluvy (zmena adresy, presťahovanie pracoviska, zrušenie pracoviska, zmena v počte zamestnancov a pod.) je objednávateľ povinný bezodkladne písomne informovať poskytovateľa, a to bez potreby vyhotovenia písomného dodatku k tejto zmluve.
5. Zmluvné strany si vzájomne písomne oznámia kontaktné osoby a ich kontaktné údaje pre obdobie platnosti tejto zmluvy bez zbytočného odkladu po nadobudnutí účinnosti zmluvy.
6. Kontaktné osoby podľa bodu 5 tohto článku zmluvy budú oprávnené na odovzdanie a prevzatie vykonaných plnení, a to vo forme Potvrdenia o vykonaní úloh v oblasti OPP, BOZP a CO, ktoré bude obsahovať:
7. miesto výkonu,
8. súpis činností v oblasti OPP, BOZP a CO, realizovaných v príslušnom mesiaci na príslušnom pracovisku,
9. dátum vykonania jednotlivých činností a úloh,
10. meno, priezvisko a podpis kontaktnej osoby objednávateľa,
11. meno, priezvisko a podpis zástupcu poskytovateľa.
12. Poskytovateľ zodpovedá za porušenie povinností stanovených všeobecne záväznými právnymi predpismi v oblasti OPP, BOZP a CO voči príslušným orgánom štátnej správy a samosprávy, s výnimkou prípadov, kedy preukázateľne upozornil objednávateľa na nedostatky a objednávateľ napriek jeho upozorneniu tieto nedostatky neodstránil.
13. Poskytovateľ je povinný bezodkladne oznamovať objednávateľovi informácie, týkajúce sa skončenia platnosti oprávnení, resp. vydania nových oprávnení na výkon činností, tvoriacich predmet tejto zmluvy, pričom objednávateľ zároveň požaduje predloženie osvedčenia a čestného vyhlásenia osoby, ktorej sa zmena týka.
14. V prípade vykonávania jednotlivých činností, tvoriacich predmet zmluvy, subdodávateľom, zodpovedá poskytovateľ objednávateľovi za plnenie predmetu zmluvy tak, ako keby predmet zmluvy plnil sám.
15. Objednávateľ sa zaväzuje bez zbytočného odkladu oznamovať poskytovateľovi všetky skutočnosti, potrebné k plneniu predmetu zmluvy, najmä vznik úrazov a iných nebezpečných udalostí.
16. Objednávateľ je povinný poskytnúť poskytovateľovi nevyhnutnú súčinnosť, potrebnú k plneniu predmetu zmluvy, najmä umožniť vstup zástupcov poskytovateľa do všetkých priestorov a objektov a poskytnúť im požadovanú dokumentáciu.

**Čl. V**

**Sankcie**

1. V prípade, že poskytovateľ poruší akúkoľvek povinnosť, vyplývajúcu mu z ustanovení čl. II bod A, B, C alebo D ako aj čl. IV body 1, 2, 7, 8 a 9 tejto zmluvy, objednávateľ je oprávnený uplatniť voči poskytovateľovi zmluvnú pokutu vo výške 100 eur za každé takéto porušenie, ibaže poskytovateľ preukáže okolnosti vylučujúce jeho zodpovednosť za predmetné porušenie zmluvnej povinnosti.
2. V prípade omeškania objednávateľa so splnením svojho záväzku zaplatiť dohodnutú zmluvnú cenu je objednávateľ povinný zaplatiť poskytovateľovi úrok z omeškania vo výške podľa Obchodného zákonníka v platnom znení.
3. Uhradením uvedených sankcií nie je dotknuté právo zmluvných strán na náhradu škody. V prípade vzniku škody je ktorákoľvek zo zmluvných strán oprávnená nárokovať si jej náhradu v plnej výške.
4. Objednávateľ má právo na náhradu škody, preukázateľne vzniknutej nesplnením vlastnej daňovej povinnosti poskytovateľa, platiteľa DPH, v zmysle § 78 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), a následne uplatnením ručenia za daň voči objednávateľovi v zmysle § 69b tohto zákona. Objednávateľ má zároveň právo uplatniť u poskytovateľa trovy konania, ktoré mu vzniknú v konaní s príslušným daňovým úradom podľa § 69b zákona o DPH.
5. Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň voči objednávateľovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom a z dôvodu dlžného poistného na zdravotné poistenie.

**Čl. VI**

**Doba platnosti zmluvy**

1. Zmluva sa uzatvára na dobu určitú, 48 mesiacov odo dňa nadobudnutia účinnosti zmluvy.
2. Zmluvný vzťah je možné ukončiť pred dobou, na ktorú bol dojednaný:
	1. písomnou dohodou zmluvných strán,
	2. písomnou výpoveďou,
	3. písomným odstúpením od zmluvy.
3. Zmluvné strany sú oprávnené vypovedať zmluvu kedykoľvek, a to aj bez uvedenia dôvodu. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane.
4. Odstúpiť od tejto zmluvy je možné v prípadoch uvedených v § 344 a nasl. Obchodného zákonníka.
5. Objednávateľ je zároveň oprávnený od zmluvy odstúpiť v prípade:
6. porušenia povinností poskytovateľa podľa čl. VIII zmluvy, čl. IX bod 1 a 2 a čl. X bod 4 zmluvy,
7. ak sa poskytovateľ stane dlžníkom poistného na zdravotné poistenie, ktoré je povinný v zmysle príslušných právnych predpisov platiť objednávateľovi,
8. ak právnickej osobe poskytovateľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb v znení neskorších predpisov,
9. dňom právoplatného rozhodnutia registrujúceho orgánu o výmaze podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“)
10. dňom právoplatného rozhodnutia registrujúceho orgánu o pokute podľa § 13 ods. 2 zákona o registri partnerov verejného sektora,
11. ak dôjde k výmazu partnera verejného sektora na návrh oprávnenej osoby počas trvania dohody,
12. ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
13. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora.
14. Odstúpenie je účinné dňom doručenia oznámenia o odstúpení druhej zmluvnej strane.
15. V prípade predčasného ukončenia zmluvy si zmluvné strany vysporiadajú všetky, a to aj finančné záväzky, prevzaté v súlade s touto zmluvou, o čom bude vyhotovený písomný protokol.

**Čl. VII**

**Spracúvanie osobných údajov**

1. V zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie“) a zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon o ochrane osobných údajov“), (Nariadenie a zákon na ochranu osobných údajov spolu ďalej len ako „právne predpisy o ochrane osobných údajov“) je objednávateľ prevádzkovateľom spracúvania osobných údajov a poskytovateľ je povereným sprostredkovateľom spracúvania osobných údajov.
2. Sprostredkovateľ je oprávnený začať spracúvať osobné údaje najskôr v deň nadobudnutia účinnosti tejto zmluvy a iba po dobu účinnosti tejto zmluvy.
3. Predmetom spracúvania sú osobné údaje sprístupnené sprostredkovateľovi prevádzkovateľom, a to údaje o zamestnancoch prevádzkovateľa (meno, priezvisko, titul, adresa bydliska, dátum narodenia, rodné číslo, miesto výkonu práce, pracovisko, tel. číslo, e-mail).
4. Účelom spracúvania osobných údajov sprostredkovateľom je poskytovanie služieb podľa tejto zmluvy.
5. Kategórie dotknutých osôb sú zamestnanci prevádzkovateľa, brigádnici a osoby pracujúce pre prevádzkovateľa na dohodu a zmluvní partneri prevádzkovateľa.
6. Sprostredkovateľ nesmie spracúvať osobné údaje na iný účel, iba ten, ktorý je určený v tejto zmluve a nesmie vyhotovovať ani žiadne kópie osobných údajov v elektronickej ani v papierovej forme.
7. Zoznam povolených operácií s osobnými údajmi pre sprostredkovateľa:
* získavanie,
* zaznamenávanie,
* usporadúvanie,
* štruktúrovanie,
* uchovávanie,
* vyhľadávanie,
* prehliadanie,
* využívanie,
* poskytovanie prenosom, šírením alebo poskytovanie iným spôsobom,
* preskupovanie alebo kombinovanie,
* obmedzenie,
* vymazanie alebo likvidácia.

**Čl. VIII**

**Ochrana osobných údajov**

1. Sprostredkovateľ sa zaväzuje, že nepoverí spracúvaním osobných údajov ďalšieho sprostredkovateľa.
2. Sprostredkovateľ pred prvým spracúvaním osobných údajov zabezpečí, že spracúvanie osobných údajov bude realizovať prostredníctvom poverených osôb v zmysle Nariadenia.
3. Sprostredkovateľ je povinný prijať bezpečnostné opatrenia (technické a organizačné) na ochranu osobných údajov minimálne v rozsahu vyhlášky Úradu na ochranu osobných údajov Slovenskej republiky č. 158/2018 Z. z. o postupe pri posudzovaní vplyvu na ochranu osobných údajov – rozsah (implementácia) každého opatrenia musí byť v zhode s ISO 27002:2013.
4. Sprostredkovateľ nie je oprávnený poskytnuté údaje prevádzkovateľom: i) využiť na iný účel ako je definovaný v bode 5 tohto článku zmluvy, ii) využiť pre vlastnú potrebu alebo iii) ich poskytnúť inej osobe.
5. Sprostredkovateľ je povinný viesť záznamy o všetkých kategóriách spracovateľských činností, ktoré vykonal v mene prevádzkovateľa a to v rozsahu čl. 30 ods. 2 Nariadenia.
6. Sprostredkovateľ je povinný poskytnúť prevádzkovateľovi súčinnosť pri vybavovaní žiadostí na výkon práv dotknutej osoby.
7. Sprostredkovateľ je povinný po ukončení poskytovania služieb týkajúcich sa spracúvania osobných údajov na základe rozhodnutia prevádzkovateľa osobné údaje vymazať alebo vrátiť prevádzkovateľovi a vymazať existujúce kópie, ktoré obsahujú osobné údaje, ak právo Únie alebo právo členského štátu nepožaduje uchovávanie týchto osobných údajov.
8. Sprostredkovateľ umožní zodpovednej osobe a osobám určeným zodpovednou osobou prevádzkovateľa riadny výkon auditu alebo kontroly u sprostredkovateľa podľa potreby. Audit alebo kontrola môže byť vykonaný kedykoľvek, aj bez predchádzajúcej informácie najmenej v rozsahu: nahliadania do dokumentov, nahliadanie do informačných systémov, audit procesov, pracovných postupov v sídle, prevádzkarni alebo na pobočke sprostredkovateľa. Kontaktné údaje zodpovednej osoby prevádzkovateľa sú zverejnené na webovej stránke prevádzkovateľa. Sprostredkovateľ je povinný poskytnúť prevádzkovateľovi všetky informácie potrebné na preukázanie splnenia povinností ochrany osobných údajov podľa tohto článku zmluvy.
9. V prípade, že budú zistené nedostatky týkajúce sa ochrany osobných údajov, ďalšie spracúvanie osobných údajov vykonávané sprostredkovateľom, musí byť prerušené do preukázateľného odstránenia nedostatkov. O zistených nedostatkoch a aj o ich odstránení sa vypracuje osobitný písomný záznam, ktorý podpíše zodpovedná osoba prevádzkovateľa a osoby zodpovedné za plnenie predmetu tejto zmluvy za sprostredkovateľa.
10. Sprostredkovateľ sa zaväzuje, že poverené osoby sprostredkovateľa podľa bodu 2 tohto článku zmluvy sú oboznámené so spôsobom oznamovania podozrení z udalostí, ktoré majú alebo by mali v prípade svojho dokonania negatívny dopad na bezpečnosť aktív prevádzkovateľa (ďalej len „bezpečnostných incidentov“) v súvislosti s informačným systémom a spracúvanými osobnými údajmi najmä v prípadoch: narušenia bezpečnosti priestorov, nesprávneho fungovania informačného systému**,** prístupu neoprávnenej osoby k informačnému systému alebo k osobným údajom a pod. Sprostredkovateľ je povinný bezodkladne o bezpečnostnom incidente informovať zodpovednú osobu prevádzkovateľa a aj e-mailom na adrese: incident@vszp.sk. Sprostredkovateľ je následne povinný bezodkladne na vlastné náklady vykonať všetky činnosti potrebné na minimalizovanie rizika hrozby spôsobenej bezpečnostným incidentom.

**Čl. IX**

**Osobitné ustanovenia**

1. Poskytovateľ je oprávnený plniť predmet zmluvy aj prostredníctvom subdodávateľov, ktorí musia spĺňať podmienky pre realizáciu predmetu zmluvy, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade realizácie predmetu zmluvy prostredníctvom subdodávateľov zodpovedá poskytovateľ objednávateľovi tak, ako keby realizoval predmet zmluvy sám. Objednávateľ je oprávnený od tejto zmluvy odstúpiť, ak zistí, že poskytovateľ zabezpečuje realizáciu predmetu zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 7 zmluvy.
2. V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu realizácie predmetu zmluvy, resp. sa zmení niektorý zo subdodávateľov počas realizácie predmetu zmluvy, musí byť tento subdodávateľ odsúhlasený zmluvnými stranami formou písomného dodatku k tejto zmluve. O vstupe alebo zmene subdodávateľa je poskytovateľ povinný bezodkladne informovať objednávateľa – najneskôr do 7 kalendárnych dní pred účinnosťou zmeny, pričom súčasťou oznámenia musí byť aj čestné vyhlásenie, že subdodávateľ, ktorého sa zmena týka, spĺňa podmienky pre realizáciu predmetu zmluvy ustanovené zákonom o verejnom obstarávaní. Ak poskytovateľ tento záväzok nedodrží, považuje sa to za závažné porušenie zmluvných podmienok a poskytovateľ je povinný zaplatiť objednávateľovi zmluvnú pokutu vo výške 20 % z ceny za realizáciu predmetu zmluvy vrátane DPH, uvedenej v čl. III bod 1 zmluvy.
3. Poskytovateľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.
4. V prípade, že nie je splnená povinnosť podľa § 11 ods. 2 zákona o registri partnerov verejného sektora alebo ak je partner verejného sektora v omeškaní so splnením povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá zmluva.
5. V prípade, že objednávateľ nevyužije právo odstúpiť od zmluvy, v zmysle § 15 ods. 1 zákona o registri partnerov verejného sektora, má právo na zaplatenie zmluvnej pokuty zo strany poskytovateľa vo výške 20 % z dohodnutej ceny vrátane DPH podľa čl. III bod 1 zmluvy.
6. Zmluvné strany sa dohodli, že písomnosti podľa tejto zmluvy sa doručujú osobne, poštou alebo e-mailom. Písomnosti doručované poštou sa doručujú na adresu sídla zmluvných strán, uvedenú v čl. I zmluvy. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa o nej adresát nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na niektorú z emailových adries druhej zmluvnej strany, uvedených v čl. I zmluvy.
7. Na doručovanie písomností týkajúcich sa vzniku, zmeny, zániku zmluvy, alebo akéhokoľvek porušenia zmluvy, sa nepoužije e-mail.
8. Písomnosti a komunikácia medzi zmluvnými stranami týkajúca sa tejto zmluvy bude prebiehať v slovenskom jazyku, vrátane vystavovania účtovných dokladov a ich príloh.

**Čl. X**

**Osobitné protikorupčné ustanovenia**

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijmú, ani sa nezaviažu prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy.
3. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom zmluvy, môže zmluvná strana od tejto zmluvy odstúpiť.

**Čl. XI**

**Licencia**

Poskytovateľ sa zaväzuje zabezpečiť súhlasy a vysporiadať nároky autorov webovej aplikácie „Portál“ (ďalej len „webová aplikácia“), ktorú poskytovateľ použije na účely plnenia tejto zmluvy počas doby trvania zmluvy k užívaniu na území Slovenskej republiky tak, aby jej užívanie v súlade s touto zmluvou neodporovalo príslušným platným právnym predpisom.

Poskytovateľ vyhlasuje, že je vykonávateľom autorských práv k webovej aplikácii, a ako vykonávateľ autorských práv udeľuje objednávateľovi:

licenciu na dobu určitú - 48 mesiacov odo dňa nadobudnutia účinnosti zmluvy,

licenciu na spôsob použitia – nahliadanie, prezeranie, upravovanie, vkladanie, sťahovanie sprístupnenej evidencie a dokumentácie, vedenej podľa čl. II ods. 1 písm. D a) a b) vo webovej aplikácii. Poskytovateľ za účelom plnenia predmetu zmluvy v zmysle čl. II ods. 1 písm. D. c) zmluvy udelí objednávateľovi prístup do webovej aplikácie pre 30 zamestnancov objednávateľa a na základe písomnej žiadosti objednávateľa aj tretím osobám, a to s minimálnou dostupnosťou 5 pracovných dní, 8 hodín denne, v čase od 08:00 do 16:00,

licenciu platnú na území Slovenskej republiky, pričom odmena za licenciu je už zahrnutá v odmene za jednotlivé plnenia predmetu zmluvy,

nevýhradnú licenciu,

súhlas, že objednávateľ je oprávnený udeliť tretej osobe súhlas na použitie webovej aplikácie, t. j. udeliť sublicenciu v rozsahu udelenej licencie,

súhlas, že takto udelené sublicencie s písomným súhlasom objednávateľa môžu ďalej tretie subjekty, ktorým boli udelené, ďalej prevádzať na ďalšie subjekty v rovnakom rozsahu.

3.    Poskytovateľ vyhlasuje, že poskytnutím služieb v zmysle predmetu zmluvy neporušuje a neporuší autorské práva iných osôb a je oprávnený s prípadnými autorskými právami nakladať.

4.    V prípade, že akákoľvek tretia osoba, vrátane zamestnancov poskytovateľa a/alebo subdodávateľov, bude mať akýkoľvek nárok voči objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva alebo akékoľvek iné nároky v akejkoľvek súvislosti s plnením poskytnutým poskytovateľom podľa tejto zmluvy, poskytovateľ sa zaväzuje bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených poskytovateľom, subdodávateľom alebo tretími osobami pre objednávateľa, alebo upraviť jednotlivé plnenie dodané, poskytnuté, vykonané a/alebo vytvorené poskytovateľom subdodávateľom alebo tretími osobami pre objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie dodané, poskytnuté, vykonané a/alebo vytvorené poskytovateľom, subdodávateľom alebo tretími osobami pre objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto zmluve, a ak ich niet, tak v súlade s týmito podmienkami; a poskytnúť objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku tretej osoby; a nahradiť objednávateľovi akúkoľvek a všetku škodu, ktorá vznikne objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.

5.   Objednávateľ sa zaväzuje o každom nároku vznesenom osobou v zmysle bodu 4 tohto článku bez zbytočného odkladu informovať poskytovateľa, a že bude v súvislosti s takým nárokom postupovať podľa primeraných pokynov poskytovateľa tak, aby sa predišlo vzniku a prípadne zvýšeniu škôd, že nevykoná smerom k takej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo, a poskytovateľovi vystaví a bude po potrebnú dobu udržiavať v platnosti prevoditeľnú plnú moc potrebnú na to, aby sa poskytovateľ mohol za objednávateľa účinne takému nároku brániť a s takou treťou osobou o urovnaní sporu konať, a aj inak postupovať tak, ako je to potrebné v záujme ochrany práv oboch zmluvných strán.

**Čl. XII**

**Záverečné ustanovenia**

1. Zmluvné vzťahy, výslovne neupravené touto zmluvou, sa riadia príslušnými ustanoveniami Obchodného zákonníka a súvisiacimi všeobecne záväznými právnymi predpismi, platnými v Slovenskej republike.
2. Zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po jej zverejnení v Centrálnom registri zmlúv podľa § 47a Občianskeho zákonníka v platnom znení.
3. Akékoľvek zmeny tejto zmluvy môžu byť vykonané len vo forme písomného dodatku podpísaného oprávnenými zástupcami obidvoch zmluvných strán, pokiaľ zmluva výslovne neupravuje inak.
4. V prípade, že akékoľvek ustanovenie zmluvy sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť jej ostatných ustanovení, pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať ich vôli v čase uzatvorenia tejto zmluvy.
5. Prípadné spory medzi zmluvnými stranami, ktoré vzniknú na základe tejto zmluvy, budú zmluvné strany riešiť v prvom rade mimosúdnou cestou, a to vzájomnými rokovaniami. Ak sa tieto spory nepodarí vyriešiť ani po takýchto vzájomných rokovaniach, je ktorákoľvek zmluvná strana oprávnená obrátiť sa na príslušný súd Slovenskej republiky.
6. Neoddeliteľnou súčasťou tejto zmluvy sú prílohy:

Príloha č. 1 – Zoznam pracovísk VšZP pre výkon OPP, BOZP a CO,

Príloha č. 2a - Zoznam hasiacich prístrojov,

Príloha č. 2b – Hasiace prístroje – cena za plnenie predmetu zmluvy,

Príloha č. 3a – Zoznam požiarnych hydrantov (nadzemných a podzemných),

Príloha č. 3b – Požiarne hydranty – cena za plnenie predmetu zmluvy,

Príloha č. 4a - Zoznam požiarnych uzáverov – dvere,

Príloha č. 4b – Požiarne uzávery – cena za plnenie predmetu zmluvy,

Príloha č. 5a – Zoznam požiarnych uzáverov – klapky,

Príloha č. 5b – Požiarne uzávery – cena za plnenie predmetu zmluvy,

Príloha č. 6 – Portál,

Príloha č. 7 - Zoznam subdodávateľov.

1. Zmluva je vyhotovená v piatich vyhotoveniach, z toho tri pre objednávateľa a dve pre poskytovateľa.
2. Zmluvné strany vyhlasujú, že ich vôľa vyjadrená v tejto zmluve je vážna, slobodná a určitá, že prejavy vôle obidvoch zmluvných strán sú dostatočne zrozumiteľné. Na znak súhlasu s celým obsahom tejto zmluvy ju jej účastníci podpisujú.

V Bratislave dňa …..................... V............................dňa …...............

Za objednávateľa: Za poskytovateľa:

......................................... .............................................

Ing. Richard Strapko

predseda predstavenstva

Všeobecná zdravotná poisťovňa, a.s.

........................................

Ing. Ľubomír Kováčik

člen predstavenstva

Všeobecná zdravotná poisťovňa, a.s.

Príloha č. 7

**Zoznam subdodávateľov**

Obchodné meno: ................................

Adresa sídla: ......................................................

I. \*Zabezpečenie predmetu zákazky „**Časť 1 – Vykonávanie činností, zameraných na zabezpečenie ochrany pred požiarmi, bezpečnosti a ochrany zdravia pri práci, civilnej ochrany (OPP, BOZP a CO) na pracoviskách Všeobecnej zdravotnej poisťovne, a.s.“**, vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), vo veci ktorej je uzatvorená **Zmluva o vykonávaní úloh v oblasti ochrany pred požiarmi, bezpečnosti a ochrany zdravia pri práci a civilnej ochrany,** budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto zmluvy, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu zmluvy nebudeme plniť prostredníctvom subdodávateľov.

.............................

***(meno, priezvisko, podpis konateľa)***

V ........................., dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.